《挽吴春卿舍人》
宋代·喻良能

出处平生似昔贤，高风劲节凛朝端。
回天议论心无歉，脱腕文章世所难。
斫铁叫天蛮獠服，调羹满钵里闾欢。
定应直笔书英躅，留与千秋后代看。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。